A kurzus kódja: BBN-FIL-234.06 BMA-FILD-234.06 FLN-208.06 TANM-FIL-234.06	
A kurzus címe: Francis Bacon filozófiája	
A kurzus címe (angolul):  The Philosophy of Francis Bacon	
A kurzus előadója: Boros Gábor	
A kurzus helye és ideje: P, 12:00-13.30 i/alagsor -107	

A kurzus leírása, tematikája:
Annak a kutatásnak jegyében kezdünk el foglalkozni most Francis Bacon filozófiájával, amely a múlt félévben a cambridge-i platonikusokhoz vezetett: alapvető célunk a 17. századi filozófia „térképének” átrajzolása, fellazítva a „kontinens” versus brit szigetek közötti ellentét nem teljesen jogosulatlan, ámde azért túl merevvé vált sémáját. Bacon ismertebb műveire fogunk koncentrálni, az Esszékre valamint élete utolsó öt esztendejének filozófiai termésére. Mivel Bacon művei a látszat ellenére nem könnyen feldolgozható szövegek, segítségül fogunk hívni néhány alapvető interpretációt kidolgozó kommentátort is. Ideális az volna, ha minden órán elhangoznék egy-egy referátum valamely alapszövegről és egy interpretációs írásból. Ez az elgondolás persze még alakulni fog. Nagy hangsúlyt helyezünk majd Bacon hatására is, a kézenfekvő Hobbes, Boyle és a Royal Society mellett Descartes-ra, Spinozára s más „kontinentális” gondolkodókar is vetünk majd egy pillantást ebből a szempontból.  

Tematikánk a következő lesz (nem feltétlenül külön órákon tárgyaljuk majd az egyes elemeket):

1.	Általános bevezetés: A baconi életmű kettőssége, történelmi-filozófiai kontextusa
2.	Esszék 1
3.	Esszék 2
4.	Új Atlantisz
5.	Instauratio magna – az első rész az Advancement of Learningből
6.	Instauratio magna – Novum Organum I
7.	Instauratio magna – Novum Organum II
8.	Instauratio magna – a többi részek vázlatai, tervei
9.	Bacon-recepció: Hobbes, Descartes, Mersenne köre, Boyle köre, Royal Society, Spinoza, Leibniz

Kötelező irodalom:
J. Klein: „Francis Bacon” in: Stanford Encyclopedia of Philosophy
Bacon: 
      Esszék
      Novum organum I-II (II csak idegen nyelven)
      Advancement of Learning (részletek)
      „Religious Meditations”, in: R.B.: The Major Works, Oxford: OUP, 2002/2008, 89-96.
      „A Confession of Faith” in: op. cit., 107-112.

Chantal Jaquet: „A képzelet szerepe a tudás elérésében Bacon szerint” in: Pavlovits Tamás (szerk.): Logika és gondolkodás. A megismerés elméletei a flvilágosodásban, Budapest: L’Harmattan, 2012, 119-137.

Uő: „Az elméleti ítélet problémája Baconnél” in: Pavlovits Tamás (szerk.): op. cit., 197-209.

Ajánlott irodalom:
Brian Vickers: Introduction & Notes a fenti kötethez
Chantal Jaquet: Bacon et la promotion des savoirs, Paris: PUF, 2010.
Charles Whitney: Francis Bacon. Die Begründung der Moderne (angolul vagy németül)
Hans Blumenberg: „Rechtfertigungen der Neugierde als Vorbereitung der Aufklärung” in: Die Legitimität der Neuzeit, 440-470 (angolul vagy franciául is)
Ernst Cassirer: „Bacon. I. Die Kritik des Verstandes, II. Die Formenlehre” in: Das Erkenntnisproblem in der Philosophie und Wissenschaft der neueren Zeit, Bd. 2, 1-21.
Paolo Rossi: „Francis Bacon a tudományos igazságról és a tudományok hasznáról” in: A filozófusok és a gépek, Budapest: Kossuth, 1975, 137-157.
Uő: „Filozófia, technika és a mesterségek története a XVII. században” in: op. cit. 102-129. (a recepcióhoz!)
E. J. Dijksterhuis: „Physics, Chemistry, and Philosophy of Nature int he Seventeenth Century”, in: The Mechanization of the World Picture, Oxford: OUP, 1969, 386-444. (a recepcióhoz!)
A. L. Morton: Az angol utópia, Budapest: Kossuth, 1974, 46-94. (Morus és az Új Atlantisz)